พอดีวันนี้มีประจำเดือน รู้สึกปวดท้องมากกว่าที่เคยปวดมาจนตอนค่ำมีก้อนเนื้อขนาดความยาวประมานเท่านิ้วชี้หลุดออกมาพร้อมประจำเดือนแล้วอาการปวดท้องก็หายไปค่ะ ที่ผ่านมาไม่เคยเจอแบบนี้มาก่อนเลยคะแต่2อาทิตย์ก่อนหน้านี้หนูรู้สึกว่าอ้วนจึงกินยาลดน้ำหนักไปด้วยและ เดือนมีนาคม กินยาคุมฉุกเฉินไปทำให้เมษาประจำเดือนไม่มาเผื่อ2 อย่างนี้จะมีส่วนเป็นสาเหตุ ไม่ทราบว่าเป็นอะไรหรืออันตรายไหมคะ
สวัสดีค่ะ การวินิจฉัยที่เป็นไปได้-เป็นลิ่มเลือดจำนวนมากจากประจำเดือน-ก้อนเนื้อจากสาเหตุอื่นเช่นตัวอ่อน ในกรณีนี้ก็คือการแท้ง-การตั้งครรภ์ที่มีภาวะแทรกซ้อนเช่น ครรภ์ไข่ปลาอุก อาจจะมีเม็ดสาคูหลุดออกมาได้แนะนำถ้ายังมีเลือดไหลไม่หยุด หรือมีก้อนเนื้อออกมาอีก ปวดหน่วงท้องน้อยมาก ประจำเดือนมาผิดปกติ ควรไปพบสูตินรีแพทย์เพื่อตรวจเพิ่มเติม ยิ่งถ้าเลือดยังออกไม่หยุดจากการแท้งไม่ครบ หรือการตั้งครรภ์ที่ไม่ปกติ อันนี้อาจจะเป็นภาวะอันตรายที่แพทย์ต้องหยุดเลือดด้วยการขูดมดลูกค่ะการดูแลตัวเองเบื้องต้น งดการมีเพศสัมพันธ์ ไม่ควรซื้อยาลดน้ำหนักมารับประทานเอง เพราะไม่ทราบส่วนผสมที่แน่ชัดของยา หากยามีฮอร์โมนเพศร่วมด้วยอาจทำให้มีเลือดออกผิดปกติทางช่องคลอดได้ และไม่ควรซื้อยาคุมกำเนิดฉุกเฉินมารับประทานบ่อยๆเพราะมีผลข้างเคียงมากเช่นเลือดออกผิดปกติทางช่องคลอดและทำให้ประจำเดือนคลาดเคลื่อน อีกทั้งประสิทธิภาพก็ต่ำกว่าการคุมกำเนิดชนิดอื่นเช่นการใช้ถุงยางอนามัย ยาคุมกำเนิดแบบแผง ฉีดยาคุม หรือฝังยาคุมค่ะ